ບັນດາຜູ້ນໍາ EU ປະຊຸມຫາລືກັນ ເລື້ອງວິກິດການເສດຖະກິດ ຂອງຢູໂຣບ (ເບິ່ງວີດີໂອ)
ນາຍົກລັດຖະມົນຕີເຢຍຣະມັນ ແລະປະທານາທິບໍດີຝຣັ່ງ ບອກພວກຜູ້ສື່ຂ່າວວ່າ ໄດ້ມີການ​ທໍາຄວາມກ້າວໜ້າ ໃນການປຶກສາຫາລືກັນ.
ຄະນະລັດຖະມົນຕີກະຊວງການເງິນຂອງສະຫະພາບຢູໂຣບ ທີ່ພົບປະກັນຢູ່ນະຄອນ ຫລວງ Brussels ປະເທດເບລຢ້ຽມ ເມື່ອວັນເສົາວານນີ້ ກ່າວວ່າ ພວກເຂົາເຈົ້າໄດ້ທໍາຄວາມກ້າວໜ້າໃນການຮ່າງແຜນການນຶ່ງໂດຍສັງເຂບເພື່ອສ້າງຄວາມທຸ່ນທ່ຽງໃຫ້ ແກ່ພວກທະນາຄານ ແລະເພີ່ມງົບປະມານ ຊ່ວຍກອບກູ້ພວກປະເທດທີ່ໃຊ້ເງິນຢູໂຣ ຫລັງຈາກອະພິປາຍກັນເປັນເວລາຫລາຍຊົ່ວໂມງ ຄະນະລັດຖະມົນຕີໄດ້ເຫັນພ້ອມກັນ ເຖິງຄວາມຈໍາເປັນທີ່ຈະຕ້ອງປ້ອນເງິນຕື່ມອີກປະມານ 140 ພັນລ້ານໂດລາເຂົ້າໃສ່ບັນດາ ທະນາຄານຢູໂຣບ ເພື່ອປ້ອງກັນບໍ່ໃຫ້ທະນາຄານເຫລົ່ານັ້ນຂາດທຶນໃນກໍລະນີທີ່ປະເທດ ກຣີສຜິດສັນຍາຊໍາລະໜີ້ ທ່ານນາງ Angela Merkel ນາຍົກລັດຖະມົນຕີເຢຍຣະມັນ ແລະທ່ານ Nicolas Sar kozy ປະທານາທິບໍດີຝຣັ່ງ ບອກພວກຜູ້ສື່ຂ່າວເມື່ອວັນເສົາວານນີ້ວ່າ ໄດ້ມີການທໍາ ຄວາມກ້າວໜ້າ ໃນລະຫວ່າງການປຶກສາຫາລືກັນ ແລະສະແດງຄວາມເຫັນໃນແງ່ດີວ່າ ການແກ້ໄຂບັນຫາຈະເຮັດສໍາເລັດ ໃນກອງປະຊຸມສຸດຍອດໃນວັນພຸດຕໍ່ໜ້ານີ້ ພວກຜູ້ນໍາທັງສອງ ພົບປະກັນເມື່ອວັນເສົາວານນີ້ ທີ່ນະຄອນຫລວງ Brussels ເພື່ອ ສະສາງຂໍ້ແຕກຕ່າງຂອງພວກເຂົາເຈົ້າກ່ອນກອງປະຊຸມກັບພວກຜູ້ນໍາທີ່ໃຊ້ເງິນຢູໂຣອື່ນໆ ໃນວັນອາທິດມື້ນີ້